CELEX: C2007/042/36
Language: hu
Date: 2007-02-24 00:00:00
Title: C-1/07. sz. ügy: Landgericht Siegen (Németország) által 2007. január 3-án benyújtott előzetes döntéshozatal iránti kérelem – Frank Weber elleni büntetőeljárás

24.2.2007   
            
            
               HU
            
            
               Az Európai Unió Hivatalos Lapja
            
            
               C 42/20
            
         Landgericht Siegen (Németország) által 2007. január 3-án benyújtott előzetes döntéshozatal iránti kérelem – Frank Weber elleni büntetőeljárás
   (C-1/07. sz. ügy)
   (2007/C 42/36)
   Az eljárás nyelve: német
   A kérdést előterjesztő bíróság
   Landgericht Siegen (Németország)
   Az alapeljárásban fél
   Frank Weber
   Az előzetes döntéshozatalra előterjesztett kérdés
   Úgy kell-e értelmezni a 91/439/EGK irányelv (1) 1. cikkének (2) bekezdését, összefüggésben az irányelv 8. cikkének (2) és (4) bekezdésével, hogy tilos a tagállamok számára területükön a valamely másik tagállamban kiállított vezetői engedély szerinti vezetésre való jogosultság – és ezzel a vezetői engedély érvényességének – elismerését azért megtagadni, mert jogosultjától az első tagállamban bevonták a vezetői engedélyt, miután számára egy másik tagállamban ún. „második” EU-vezetői engedélyt állítottak ki, ha a vezetői engedély bevonása olyan cselekményen/vétségen alapul, amely a vezetői engedély másik tagállam általi megadásának időpontját megelőzi?
   
      (1)  A vezetői engedélyekről szóló, 1991. július 29-i tanácsi irányelv, HL L 237., 1. o.; magyar nyelvű különkiadás, 7. fejezet, 1. kötet, 317. o.